Ѡ то́мже, я́кѡ бя́ше му́жъ прему́дръ дѣ́ломъ и умозрѣ́ніемъ сія́ющъ, вся́кому жела́ющему уразумѣ́ти возмо́жно изъ̑ сохране́ннагѡ сегѡ̀ сло́ва єгѡ̀: єгѡ́же мно́гимъ иску́сомъ любому́дрствуя, и бж҃е́ствєнная восхождє́нія въ се́рдцѣ стяжа́въ, изря́днѣ написа̀, на сто́ же глави́знъ раздѣлѝ: и ѻ́ныя, та́кѡ рещѝ, глубоча́йшыя та̂инства вожделѣ́нныя добродѣ́тели со вся́кимъ тща́ніемъ ѿкры̀, и не то́чію, но и словесы̀ писа́нія и видѣ́ніями извѣ́ствованнагѡ ра́зума умно́живъ, я́кѡ нѣ́кое первоѡбра́зное свяще́ннагѡ трезвѣ́нія уче́ніе изъ̑ всѣ́хъ добродѣ́телей соста́вленное всѣ̂мъ су́щымъ съ съ ни́мъ тре́звенникѡмъ и бг҃онѡ́снымъ ѻтцє́мъ ѡста́ви